da da da en en sv da en da da da de sv de da da da da da da da da da da da sq pl nb da da da da da da da da da da da da da da da en da da da da da da da da da da da da nb
Cafe-brøl i Ramløsehallen. Dit lokale spisehus
fremtidig ledelse af Café Brøl
Aziz Avaz er ny køkkenchef i Ramløsehallens Café Brøl
Vi har med stor beklagelse af økonomiske årsager måttet tage afsked med vores kok gennem de seneste 5 år, Thomas Søeborg Quaade.
En kombination af stigende energi- og råvareomkostninger, kombineret med færre penge til rådighed hos vores hverdags- og selskabskunder, medfører en radikal nedskrivning i omsætningsforventningerne. Dette afstedkommer, at Ramløsehallen er nødsagede til at nedbringe vore faste lønomkostninger.
Aftalen er sket i en fælles proces, hvor Thomas selv har peget på at udfase egen funktion, med henblik på at sikre hallens økonomi i den nuværende økonomiske situation. Dette sætter vi stor pris på og vidner om et stort hensyn til hallen og sine kolleger.
Thomas har ydet en stor indsats for Ramløsehallen, har gennem de seneste 5 år styret køkkenet, og har kreeret mange dejlige retter for hallen gæster. En stor tak til Thomas for dette og jeg og bestyrelsen ønsker ham alt det bedste fremover.
Hvad betyder det for vores gæster?
Café Brøl vil selvfølgelig køre videre, nu under daglig ledelse af et andet kendt ansigt: Aziz Avaz, som vil arbejde på at styrke Brøl konceptet, med kvalitetsburgere mandag til lørdag. Dagens retter, tirsdag og torsdag, fortsætter fra September.
Café Brøl præsenterer en nærmere plan for vores aktiviteter i efteråret i starten af september 22.
Såfremt der er spørgsmål til ovenstående er man velkommen til at kontakte undertegnede.
48 71 24 44/halchef@rif.dk
Aziz Avaz har overtaget ledelsesansvaret i Café Brøl.
Klik her for at se månedens menuER
1 mio. i tilskud fra Nordeafonden til legeplads og biodiversitetsområde
I december kunne vi fejre den gode nyhed at Ramløsehallen får tildelt 1.000.000 kr i støtte fra NORDEAFONDEN til en etablering af en legeplads med tilhørende biodiversitetsområde.
Hvor er vi bare heldige!
Legepladsen, der er tiltænkt en placering umiddelbart op ad selve Ramløsehallen, skal bidrage til at skabe yderligere liv omkring vores skønne gamle hal. Den nøjagtige placering er ikke forhandlet endeligt på plads med kommunen.
Projektet er udarbejdet som et fælles projekt mellem Ramløsehallen, Ramløse idrætsforening, Ramløse skole, og Ramløse børnehus, Gribskov kommune og frivillige lokale kræfter. En stærk kombination...
Vi håber, at legepladsen i kombinationen med hallens, cafe BRØL og RIF´s øvrige tilbud kan blive et yndet udflugtssted, for Ramløse og omegn, herunder ikke mindst skole, børnehave og vuggestue.
Temaet for legepladsen er Natur, Nysgerrighed og Bevægelse, og skal indeholde spændende interaktive elementer bundet op på temaerne natur og biodiversitet, for at øge bevidstheden omkring vigtigheden af, at vi tager hånd om vores flora og fauna.
Som en del af legepladsen skal græsarealet foran hallen op mod Kirsebærvej inddrages til BIODIVERSITETSOMRÅDE med specifikke sorter af vilde blomster og græsser med henblik på at tiltrække bier, sommerfugle og andre insekter. Vi glæder os til at komme i gang med projektet, der efter planen skal løbe af stablen hen over foråret og sommeren.
Da fondsmidlerne langt fra dækker alle omkostninger, får vi brug for hjælp og lokal opbakning fra vores altid stærke opland i Ramløse i særdeleshed til biodiversitetsområdet, så hold dig ikke tilbage hvis du har lyst til at deltage.
Åbent ALLE DAGE 05-22.
Meld dig ind på www.rif.dk.
​Idrætsværestedet er et bemandet tilbud til 4. til 7. klasses elever, om fysisk aktivitet i Ramløsehallen
Man er velkommen uanset hvilken skole man går på.
Vi holder åbent Tirsdag, Onsdag og Torsdag fra 14.00 til 15.45
Følg med her på siden og på Facebook
Kirsebærvej 21, 3200 Helsinge